system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre Copăcel, Brașov?
assistant
Copăcel (în maghiară: Kopacsel) este un sat în comuna Hârseni din județul Brașov, Transilvania, România.

Lăcașuri de cult 
Biserica română unită „Buna Vestire”, datând din 1726, este un monument reprezentativ pentru iradierea artei brâncovenești în Transilvania. Are un plan dreptunghiular, turn-clopotniță (adăugat în 1797), ancadramente brâncovenești și pictură sub var.

Istorie 

 În anul 1733, când în Ardeal a fost organizată o conscripțiune, la cererea episcopului greco-catolic Ioan Inocențiu Micu-Klein, în localitatea românească Copăcel erau recenzate 55 de familii, cu alte cuvinte vreo 275 de persoane. În localitatea făgărașană Copăcel (cu denumirea cu ortografie maghiară: Kopacsel) funcționau 4 preoți greco-catolici: Sztréza (Streza), Rád (Radu), Iuon (Ion) și Mány (Maniu ?). La Copăcel, în acel an 1733, exista o biserică. Denumirea localității (Kopacsel), precum și numele preoților erau redate cu ortografie maghiară, întrucât rezultatele recensământului erau destinate unei comisii formate din neromâni, îndeosebi maghiari.

Personalități 
 Vasile Suciu (1873-1935), arhiepiscop de Făgăraș și Alba Iulia, mitropolit al Bisericii Române Unite cu Roma, delegat la Marea Adunare Națională de la Alba Iulia din 1918
 Valer Comșa (1877 - 1922), preot unit la Copăcel. Delegat la Marea Adunare Națională de la Alba Iulia, membru al Marelui Sfat Național Român, la 1 decembrie 1918.

Imagini

Note

Bibliografie 
 Augustin Bunea, Din Istoria Românilor. Episcopul Ioan Inocențiu Klein (1728 - 1758), Tipografia Seminariului arhidiecesan gr.-cat., Blaș [Blaj], 1900.

Legături externe 
 Biblioteca Congresului Statelor Unite ale Americii, Anuarul „Socec” al României Mari, 1924-1926.
 Pagina de Facebook a Satului Copacel

Copăcel, Hârseni
Copăcel, Hârseni